CELEX: 32021D0047
Language: sk
Date: 2021-01-21 00:00:00
Title: Rozhodnutie Rady (EÚ) 2021/47 z 21. januára 2021, ktorým sa nahrádza člen výboru stanoveného v článku 255 Zmluvy o fungovaní Európskej únie

22.1.2021   
               
               
                  SK
               
               
                  Úradný vestník Európskej únie
               
               
                  L 21/1
               
            
         ROZHODNUTIE RADY (EÚ) 2021/47
         z 21. januára 2021,
         ktorým sa nahrádza člen výboru stanoveného v článku 255 Zmluvy o fungovaní Európskej únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 255 druhý odsek,
         so zreteľom na iniciatívu predsedu Súdneho dvora z 2. decembra 2020,
         keďže:
         
                     (1)
                  
                  
                     Podľa článku 255 prvého odseku Zmluvy o fungovaní Európskej únie bol zriadený výbor na účely poskytnutia stanoviska k vhodnosti kandidátov vykonávať funkciu sudcu a generálneho advokáta na Súdnom dvore a na Všeobecnom súde (ďalej len „výbor“) pred tým, ako vlády členských štátov vykonajú vymenovania.
                  
               
                     (2)
                  
                  
                     Výbor sa skladá zo siedmich osôb vybraných spomedzi bývalých členov Súdneho dvora a Všeobecného súdu, členov najvyšších vnútroštátnych súdnych orgánov a uznávaných odborníkov v oblasti práva, pričom jedného z nich navrhne Európsky parlament.
                  
               
                     (3)
                  
                  
                     Rozhodnutiami (EÚ, Euratom) 2017/2262 (1) a (EÚ) 2020/539 (2) Rada vymenovala sedem členov výboru na obdobie, ktoré sa skončí 28. februára 2022.
                  
               
                     (4)
                  
                  
                     Pán Simon BUSUTTIL, člen výboru navrhnutý Európskym parlamentom, informoval listom z 11. februára 2020 Radu o svojom odstúpení.
                  
               
                     (5)
                  
                  
                     Predseda Európskeho parlamentu 26. novembra 2020 informoval predsedu Súdneho dvora o úmysle Európskeho parlamentu vymenovať pani Juliu LAFFRANQUEOVÚ za členku výboru.
                  
               
                     (6)
                  
                  
                     Predseda Súdneho dvora navrhol listom z 2. decembra 2020 v súlade s bodom 3 pravidiel činnosti výboru uvedených v prílohe k rozhodnutiu Rady 2010/124/EÚ (3) vymenovať pani Juliu LAFFRANQUEOVÚ za členku výboru, aby tak vo funkcii nahradila pána Simona BUSUTTILA na zvyšný čas jeho funkčného obdobia,
                  
               PRIJALA TOTO ROZHODNUTIE:
         
            Článok 1
            Pani Julia LAFFRANQUE sa týmto vymenúva za členku výboru stanoveného v článku 255 Zmluvy o fungovaní Európskej únie na obdobie, ktoré sa skončí 28. februára 2022.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 21. januára 2021
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Rozhodnutie Rady (EÚ, Euratom) 2017/2262 zo 4. decembra 2017, ktorým sa vymenúvajú členovia výboru ustanoveného v článku 255 Zmluvy o fungovaní Európskej únie (Ú. v. EÚ L 324, 8.12.2017, s. 50).
         
            (2)  Rozhodnutie Rady (EÚ) 2020/539 z 15. apríla 2020, ktorým sa nahrádza predseda výboru ustanoveného v článku 255 Zmluvy o fungovaní Európskej únie (Ú. v. EÚ L 122, 20.4.2020, s. 1).
         
            (3)  Rozhodnutie Rady 2010/124/EÚ z 25. februára 2010 o pravidlách činnosti výboru ustanoveného v článku 255 Zmluvy o fungovaní Európskej únie (Ú. v. EÚ L 50, 27.2.2010, s. 18).